**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL PRITARIMO KLAIPĖDOS MIESTO SAVIVALDYBĖS KULTŪRŲ KOMUNIKACIJŲ CENTRO DALYVAVIMUI „ LIETUVOS – LENKIJOS – RUSIJOS KAIMYNYSTĖS PROGRAMOS 2007–2013“ KONKURSE“**

**1. Sprendimo projekto esmė.**

Prašoma pritarti Klaipėdos miesto savivaldybės Kultūrų komunikacijų centro dalyvavimui „Lietuvos – Lenkijos – Rusijos kaimynystės programos 2007-2012“ konkurse su projektu „Pažink svetimšalį: savitarpio pažinimo skatinimas tarp Gdansko, Kaliningrado ir Klaipėdos gyventojų per šiuolaikinės kultūros ir meno mainus“.

**2. Priežastys ir kuo remiantis parengtas sprendimo projektas.**

Klaipėdos miesto savivaldybės Kultūrų komunikacijų centras išreiškė ketinimą dalyvauti tarptautinio projekto „Lietuvos – Lenkijos – Rusijos kaimynystės programa 2007-2013“ konkurse su projektu „Pažink svetimšalį: savitarpio pažinimo skatinimas tarp Gdansko, Kaliningrado ir Klaipėdos gyventojų per šiuolaikinės kultūros ir meno mainus“. Klaipėdos savivaldybės administracijos Strateginio planavimo grupė savo posėdyje 2012 m. liepos 30 d. tam pritarė. Šis projektas remiasi inotyvia partnerystės forma, o iki šiol Lietuvos, Lenkijos ir Rusijos pasienio regionus apimančio pastovaus institucinio bendradarbiavimo šiuolaikinio meno srityje nebuvo. Projekto vykdymo metu Klaipėdos kultūros komunikacijų centras taptų trišalio Klaipėdos, Kaliningrado ir Gdansko meno centrų tinklo nariu, o tai garantuotų nuolatinius kultūros mainus bei finansavimą 24 mėnesiams. Dalyvavimas šioje tarptautinėje programoje būtų naudingas Klaipėdos menininkams bei gyventojams ir kūrybiniais, ir edukaciniais, ir turizmo vystymo aspektais.

**3. Kokių rezultatų laukiama.**

Pritarus šiam sprendimui rasis galimybių stiprinti Klaipėdos šiuolaikinį meną, plėsti kūrybines industrijas, stiprinti tarpautinius menininkų santykius, pritraukti užsienio kūrėjus bei turistus.

**4. Lėšų poreikis sprendimo įgyvendinimui.**

Šio projekto bendra sąmata 777 677 eurų (įskaitant dalyvių kofinansavimą), iš kurių 222 397 eurų būtų skirta Klaipėdos kultūrų komunikacijų centrui. Papildomų lėšų iš savivaldybės biudžeto sprendimo priėmimas nepareikalaus, jei nebus sumžinti savivaldybės biudžeto asignavimai įstaigai. Kultūrų komunikacijų centras perskirstys savo strateginiame plane numatytas lėšas, kad galėtų padengti dalyvavimo projekte išlaidas – 104 tūkst. Lt per dvejus metus. Papildomo finasavimo bus kreiptasi į Kultūros rėmimo fondą bei ieškoma privačių finansavimo šaltinių.

**5. Galimos teigiamos ar neigiamos sprendimo priėmimo pasekmės.**

Galimos tik teigiamos pasekmės.

Kultūros skyriaus vedėjas Valdemaras Puodžiūnas